
Apărătorii lui lon Antonescu consideră actul Regelui Mihai I ca pe o greşeală tragică (Baciu 
1990), unii ca un "act de înaltă trădare", iar alţii ca o "gravă eroare politică" (Historia 2014), 
afirmând că Regele ar fi trebuit să mai așteptase o lună sau două astfel încât mareșalul însuşi să 
ceară armistițiul. În acest timp Aliaţii occidentali ar fi avansat mai mult spre Europa de Est 
reducând sfera sovietică de influenţa (Baciu 1990). În practică, a doua ofensivă Iaşi-Chişinău era 
deja în desfăşurare de trei zile, făcând inevitabilă invazia rapidă a României de către Uniunea 
Sovietică ca ţară inamică, riscând o expunere la cel mai prost tratament. În plus, chiar dacă Aliaţii 
occidentali ar fi pătruns mai mult în Europa Centrală, ar fi fost foarte puțin probabil să ajungă în 
România, cea mai răsăriteană dintre toate: „ţările din Răsărit nu puteau fi decât primele cucerite şi 
ocupate de sovietici” (Duţu, Retegan, şi Stefan 1991, 35-39). 

"Prin arestarea lui Antonescu și capitularea întregii armate, din ordinul Regelui Mihai, înaintea 
semnarii armistițiului cu ruşii, România a pierdut baza juridica și morală a apărării 
drepturilor sale, s-a dezonorat singură.” (Historia 2014) 

Una din erorile regelui, conform lui Tudor Curtifan, a fost că Regele anunţase în mod 
eronat că România acceptase un armistițiu oferit de URSS, Marea Britanie şi SUA. Lipsa reală a 
aunui astfel de armistițiu a dus la dezarmarea militarilor români care au fost luaţi prizonieri de 
sovietici. (Curtifan 2019) 

Istoricul Neagu Djuvara afirma că acele „condiții mai uşoare” pe care le-ar fi obţinut lon 
Antonescu „sunt pure fabulaţii”, în realitate Antonescu intenționa să le ofere un răgaz germanilor 
să părăsească România (Djuvara 2012). 

loan Scurtu afirmă că "23 August 1944 nu a fost un act spontan”, ci "un act îndelung şi 
temeinic pregătit, care s-a desfăşurat în conformitate cu un plan politic şi militar minuțios elaborat, 
care sintetiza platforma pe care se realizase consensul național.” (Scurtu 1984) 

Generalul german Johannes FrieBner, comandant al Grupului de Armate Sud, considera 
actul de la 23 august drept o trădare a românilor (Friessner 1956)). Alan Brooke, șeful statului 
major imperial britanic, declara că prin actul de la 23 august 1944 România a contribuit la 
eliberarea zonei Balcanilor scurtând războiul cu 6 luni şi cruțând astfel sute de mii de vieţi 
(Churchill 2013). 

Între Germania și România nu a existat niciun tratat sau convenţie care să consemneze 
îndatoririle şi drepturile fiecărui partener. Joakim von Ribbentrop, ministrul de Externe al 
Germaniei, afirmase că sângele vărsat împreună este mai puternic decât toate pactele, astfel 


germanii „nu voiau să-şi asume niciun fel de obligaţii față de partenerii minori ai Axei 

(Constantiniu 2011, 389-90) (Duţu 2016). Această atitudine a Germaniei îl deroga pe Antonescu 
de orice obligație nereciprocă din punctul de vedere al onoarei militare. 

În cadrul unei mese rotunde organizată de Institutul pentru Studii Politice de Apărare şi 
Istorie Militară cu specialişti în domeniul cercetării istoriei celui de-al Doilea Război Mondial din 
țară şi străinătate, la 65 ani de la actul de la 23 august 1944 (ISPAIM 2009), au fost puse invitaţilor 
mai multe întrebări comune, printre care "Cum apreciaţi, astăzi, gestul României de la 23 august 
19447, "Care este opinia dumneavoastră cu privire la rolul principalilor actori implicaţi în 
evenimentele de acum 65 de ani (monarhia, armata, partidele politice, regimul antonescian)?” şi 
“În ultimii ani s-a acreditat ideea că schimbarea de alianţă de la 23 august 1944 a determinat și a 
accelerat procesul de ocupare a ţării de către Armata Roşie. Cât adevăr există într-o asemenea 
afirmaţie?” . Trei răspunsuri s-au detașat din aceste discuţii: actul de la 23 august 1944 a fost un 
act legitim, regele şi armata au fost principalele personaje al acestui act, şi acțiunile sovieticilor ar 
fi continuat cel puțin la fel de rău în indiferent în care din variante ar fi luat sfârşit alianța României 
cu Germania. 

Astfel, Alesandru Duţu spune că generalul Ilie Șteflea, șeful Marelui Stat Major român 
până la 23 august 1944, considera în primăvara anului 1945 că situația trupelor române „nu mai 
permitea restabilirea apărării pe frontul fortificat chiar dacă trupele noastre ar fi continuat să lupte" 
(Dutu 2009, 6-8). Academician Dinu C. Giuresco consideră că armata a fost factorul hotărâtor la 
23 august (Giurescu 2009, 9-10). Dorin Matei afirmă că principalul avantaj al actului a fost 
reîntregirea Transilvaniei (Matei 2009, 10-11). Petre Otu consideră actul de la 23 august o 
schimbare de guvern perfect legală (Otu 2009, 11-13). loan Scurtu critică pregătirea insuficientă 
a actului și inexistența unui armistițiu, şi consideră că regele ar fi trebuit să îi acorde un răgaz lui 
Antonescu (Scurtu 2009, 11-15). Ottmar Traşcă spune că 23 august a fost un act de salvare 
națională, dar consideră o eroare faptul că s-a afirmat în mod fals că există un armistițiu, şi remarcă 
loialitatea armatei față de rege (Traşcă 2009, 16-18). Cristian Troncotă afirmă că actul de la 23 
august a fost singura soluție posibilă pentru redobândirea nord-vestului Transilvaniei (Troncotă 
2009, 19—24). 

Generalul Vasiliu Răşcanu, participant la evenimente, comenta în iulie 1974 în prezența 
unor apropiaţi: „Să se termine odată cu afirmaţiile că meritul şi realizarea actului de la 23 august 
1944 revin PCR, deoarece insurecția a fost concepută și realizată numai de către Armată” şi — 


sublinia Răşcanu — „eu nu cunosc alți reprezentanți ai PCR antrenați în aceste acțiuni în afară de 

Pătrășcanu și Bodnăraş, singurii care au avut contingență cu insurecția”. (Aparaschivei 2021) După 
23 august 1944, grupul comunist local format de Lucrețiu Pătrășcanu, Gheorghe Gheorghiu-Dej, 
Ion Gheorghe Maurer şi Nicolae Ceauşescu începe să se distanţeze şi să se izoleze cât mai mult de 
Moscova şi grupul ei de comuniști „români” internaţionalişti (Aparaschivei 2021). 

Dennis Deletant spunea despre mareșal: "cariera lui lon Antonescu este plină de 
paradoxuri. A fost un politician cinstit într-o societate care nu era remarcată pentru integritate în 
politică. Se pare că a fost unul dintre puţinii lideri ai Axei pe care Hitler i-a respectat sau chiar a 
permis să-l contrazică. Pe de altă parte, nu a fost niciodată germanofil... a fost un criminal de război 
care a trimis zeci de mii de evrei la moarte în Transnistria” Antonescu ar fi afirmat că „Am mers 
cu Germania pentru că am găsit țara angajată în această politică şi nimeni atunci, oricine ar fi fost 
el, nu i-ar fi putut da o altă direcţie fără riscul de a aduce ruina întregii țări” (Deletant 2006, 51) 
ŞI „Sunt un aliat al Reichului împotriva Rusiei. Sunt neutru în conflictul dintre Marea Britanie şi 
Germania. Sunt pentru America împotriva japonezilor” (Deletant 2006, 92). Concluzia lui Deletant 
este că după 1940 orice politică românească nu putea să fie decât o politică militară (Deletant 2006, 
52). Regimul antonescian a fost condus într-o manieră militară, „în care ofițerii superiori primeau 
ordinele doar de la el şi, de obicei, ignorau orice decizie luată de alți miniştri din guvern” (Deletant 
2006, 69). 

Germanii au fost surprinși de schimbarea bruscă de regim. Forţele lor armate s-au retras în 
Ungaria, dar Adolf Hitler ordonă ocuparea Bucureştiului și instalarea unui nou guvern pro-nazist 
(Hitchins 1994, 500) (Erickson 2015, 363). În noaptea de 23 spre 24 august, Sănătescu se întâlnește 
cu doi comandanți germani cerându-le să se retragă. Unul din ei, generalul Alfred Gerstenberg, 
cere permisiunea să își retragă oamenii la Ploieşti pentru a organiza evacuarea. La Ploiești însă nu 
continuă cu evacuarea (Axworthy, Scafeş, şi Crăciunoiu 1995, 179), alăturându-se altor unități 
germane pentru a ataca Bucureştiul şi a prelua controlul oraşului de la români (Ceauşescu, 
Constantiniu, și lonescu 1985, 44-45). În dimineaţa zilei de 24 august, un prim atac al germanilor 
asupra Bucureştiului este respins (Erickson 2015, 363). Câteva ore mai târziu, o ofensivă terestră 
condusă de generalul Gerstenberg are același rezultat, ca şi alte atacuri din diverse direcții. 
Gerstenberg a încercat să obțină capitularea Bucureştiului supunându-l unui bombardament aerian 
intens, în jurul orei 11:00, cu 150 de avioane germane, distrugând parţial palatul regal, dar forțele 
române rezistă (Nagy-Talavera 1970, 337). A fost apoi paraşutat la București un comando Waffen- 


SS condus de Andreas Schmidt, un sas ardelean, ginerele lui Gottlob Berger, pentru a încerca să îl 

elibereze pe mareşalul Antonescu, dar şi misiunea acestuia a eşuat, Schmidt şi comandoul fiind 
capturați şi predați sovieticilor (Sănătescu 2006). Hitler a încercat să preia puterea cu ajutorul 
liderului Gărzii de Fier, Horia Sima, închis în Germania în 1941, care a format un cabinet de 
marionete la Viena la sfârşitul lui decembrie 1943, dar nu a reușit să constituie o alternativă la 
regimul lui Mihai 1 (Ceauşescu, Constantiniu, şi lonescu 1985, 92). 

Între 24-26 august armata română a învins ultimele puncte de rezistență germană, cu 
ajutorul voluntarilor civili (Constantinescu-lasi 1968, 49). Până la 28 august în Bucureşti și 
împrejurimi nu mai existau trupe germane, iar până la 31 au fost izgonite toate trupele germane 
din ţară. Forţele armate germane au încercat să stabilizeze frontul de-a lungul unei linii fortificate 
situate pe Carpaţii Orientali, Siret şi Dunărea de Jos. Au avut loc apoi lupte grele, până la sfârșitul 
lunii august, în jurul Ploieștiului şi a văii Prahovei. Aceste evenimente au accelerat declaraţia 
oficială de război a României împotriva Germaniei, care a fost oficializată în 26 august (Erickson 
2015, 364). Armata germană a fost forțată să se retragă în dimineaţa zilei de 28 august (Hitchins 
1994, 500), astfel încât forţele române reușesc să alunge trupele Axei până la începutul lunii 
septembrie. 

Sovieticii au respins cererea lui Constantin Sănătescu de a limita ocuparea României de 
către Uniunea Sovietică la Moldova și Dobrogea, trupele sovietice intrând în Bucureşti (Erickson 
2015, 365) în zilele de 30-31 august, considerând în continuare România teritoriu inamic. 

După declarația de la 23 august 1944 a regelui Mihai I, generalul Rodion Malinovski, 
comandantul Frontului 2 Ucrainean, a trimis la București un eşalon al Diviziei | Voluntari „Tudor 
Vladimirescu”, unitate înființată la 2 octombrie 1943 pe teritoriul U.R.S.S. din prizonieri de război 
români şi care era menținută în rezerva Frontului 2 Ucrainean începând din luna mai 1944, 
considerați trădători în România, împreună cu Regimentul 703 Pușcași din Divizia 375 Infanterie 
condusă de generalul-maior Vasili Karpuhin. Deoarece militarii Diviziei 1 Voluntari „Tudor 
Vladimirescu” erau considerați în continuare trădători în România, mareșalul Rodion Malinovski 
solicitat în decembrie 1944 intervenţia regelui Mihai | pentru considerarea lor ca egali în drepturi 
cu ostașii armatei române care au ajuns invalizi în război, și pentru văduvele şi orfanii de război ai 
acestora. Generalul Nicolae Rădescu a aprobat la 5 ianuarie 1945 patru soluții temporare, care au 
devenit permanente după includerea în armata română, în luna august 1945, a celor două divizii 


create de autorităţile de la Moscova. (Opriş 2020) 

Stalin a amânat semnarea armistițiului până la 12 septembrie 1944, la Moscova. Prin 
întârzierea semnării armistițiului, sovieticii au intenționat să-şi continue planul distructiv asupra 
României, anihilarea forţa de luptă a României pe trei căi: 1) luarea de prizonieri, în total (peste 
170.000 de soldați și ofițeri), 2) reducerea şi epurarea instituțiilor poliției şi de siguranţă; 3) 
preluarea tuturor resurselor militare pentru „eliberarea de sub fascism” (Aparaschivei 2021). 
Armistițiul a fost semnat în condițiile practic dictate de Uniunea Sovietică de capitulare 
necondiționată, cu Uniunea Sovietică drept reprezentant al forțelor Aliate, urmare a negocierilor 
dintre URSS şi Marea Britanie (Constantiniu 2011). Armistițiul prevedea în articolul 18 că „Se va 
înfiinţa o Comisie Aliată de Control care se va ocupa, până la încheierea păcii, de reglementarea 
şi controlul asupra executării prezentelor condiţii sub conducerea şi ordinele generale ale Aliaților 
(sovietici). Înaltul Comandament, acţionând în numele Puterilor Aliate”. (The Avalon Project 
2016) Anexa la articolul 18 a precizat că „Guvernul României şi organele lor trebuie să 
îndeplinească toate instrucțiunile Comisiei Aliate de Control care decurg din Acordul de 
armistițiu”. În conformitate cu articolul 14, au fost înfiinţate două Tribunale Populare din România 
pentru a judeca suspecţii criminali de război. În acord s-a stabilit ca România să plătească 
despăgubiri materiale către URSS în valoare de 300 milioane de dolari timp pe 6 ani, sub formă 
de bunuri. Cele 12 divizii de infanterie române şi serviciile tehnice auxiliare urmau să acționeze 
sub conducerea generală a Înaltului Comandament Aliat Sovietic (The Avalon Project 2016). 

În septembrie, forțele sovietice şi române au intrat în Transilvania și au capturat oraşele 
Brașov şi Sibiu, îndreptându-se spre Cluj. Între 5 septembrie și 8 octombrie a avut loc Bătălia de 
la Turda între forțele române şi ruse pe de o parte, şi cele germane şi maghiare de partea cealaltă, 
cu pierderi grele pentru ambele părți. Armata maghiară a pătruns ulterior în judeţul Arad, dar 
câteva batalioane de cadeți români au reușit să oprească înaintarea maghiară în bătălia de la Păuliș, 
maghiarii evacuând Aradul însuși pe 21 septembrie. Armata Română a luptat alături de Armata 
Roşie în Transilvania, Ungaria, Iugoslavia, Austria şi Protectoratul Boemiei şi Moraviei. În mai 
1945, armata română a luat parte la ofensiva de la Praga. Din cei aproximativ 538.000 de soldați 
români care au luptat împotriva Axei în 1944-45, aproximativ 167.000 au fost uciși, răniți sau 
dispăruți (Axworthy, Scafeș, şi Crăciunoiu 1995). 

În timpul Conferinţei „Tolstoi” de la Moscova din octombrie 1944, Winston Churchill a 
propus un acord liderului sovietic Joseph Stalin cu privire la modul de împărțire a Europei de Est 


în sfere de influență după război. Uniunii Sovietice i s-a oferit o cotă de influență de 90% în 

România (Lee 1998, 100). La 25 octombrie, sunt eliberate ultimele localităţi românești, Carei și 
Satu-Mare. România participă în continuare la eliberarea Ungariei și Cehoslovaciei, luând parte la 
asediul Budapestei şi în luptele din Munţii Tatra. Punctele cel mai occidentale eliberate de armata 
română au fost oraşele Chot&boi şi Humpolec, la 90 km est de Praga, în ziua de 4 mai 1945 (Pascu 
1983). 

La presiunile URSS, guvernul Sănătescu este dizolvat şi înlocuit cu guvernul Rădescu 
(decembrie 1944 - martie 1945) Uniunea Sovietică a acţionat în continuare în România ca într-un 
stat înfrânt. Reprezentatul URSS în România, Andrei Vyshinsky, a intervenit direct în treburile 
țării până la organizarea unei noi lovituri de stat la 6 martie 1945, când se impune un guvern, 
comunist, care la 30 decembrie 1947 a proclamat Republica Populară Română. Comunicatele 
publicate după Conferinţele de la Yalta (februarie 1945) şi Potsdam (iulie-august 1945), ale 
conducătorilor U.R.S.S., S.U.A. şi Marii Britanii, nu au făcut decât să dea un aspect de 
corectitudine înțelegerilor dintre aceste puteri şi Uniunea Sovietică (Băjenaru 2016). 

În cadrul discuţiilor preliminare Tratatului de pace de la Paris, România a solicitat 
retrocedarea Basarabiei şi Bucovinei, inclusiv prin documentul intitulat Principala revendicare a 
României: Basarabia şi Bucovina de Nord prezentat de fostul ministru român la Moscova, Nicolae 
Dianu. Proiectul Tratatului de pace cu România a fost publicat la Moscova, Washington, Londra, 
Paris, la 31 iunie 1946. În Partea 1 (Frontiere), se stabileau frontierele existente la 1 ianuarie 1941, 
cu exceptia frontierei româno-ungară unde era restabilită frontiera de la 1 ianuarie 1938: „Frontiera 
sovieto-română este astfel fixată în conformitate cu Acordul sovieto-român din 28 iunie 1940 şi 
cu Acordul sovieto-cehoslovac din 29 iunie 1945” (Dobrinescu şi Constantin 1995). Delegația 
României, condusă de Gh. Tătărescu, a avut ca observaţii doar „uşoare erori în executarea traseului 
cartografic al frontierelor” la „Harta României” ca anexă la Tratat tipărită la Moscova. V. M. 
Molotov, care a supus articolul la vot a declarat: „Articolul 1. Vom trece la votarea articolului 1. 
Nimeni nu cere cuvântul. Articolul 1 este adoptat.” (Buzatu 1995, 63) (Agrigoroaiei 2015) 

La 10 februarie 1947 are loc ceremonia semnării Tratatului de pace dintre Puterile Aliate 
şi Asociate şi România reprezentată de Gheorghe Tătărescu, Lucrețiu Pătrășcanu, Ștefan Voitec, 
şi Dumitru Dămăceanu. Pe 23 august 1947, Adunarea Deputaţilor a adoptat în unanimitate legea 
privind ratificarea Tratatului de pace, care a fost promulgată cu data de 15 septembrie 1947 
(Agrigoroaiei 2015). Conform Tratatului de la Paris din 1947 (United Nations 1950), Aliaţii nu au 


recunoscut România ca naţiune co-beligerantă, considerând-o „aliat al Germaniei hitleriste” și 

trebuind să plătească 300 de milioane de dolari Uniunii Sovietice drept reparații de război. Granița 
cu URSS şi Bulgaria a fost fixată în statul său în ianuarie 1941. Dar faptul că guvernul fascist 
maghiar al lui Ferenc Szâlasi a rămas fidel Axei până la final va ajuta România să recupereze 
Transilvaniei de Nord prin tratatul de pace de la Paris din 1947, prin comisia internațională 
condusă de geograful francez Emmanuel de Martonne urmare a recunoașterii că România ”a 
acționat în interesul tuturor Naţiunilor Unite” după data de 23 august 1944. (United Nations 1950) 

Materialul arhivistic adunat la nivelul Preşedinţiei Consiliului de Miniştri (Cabinetele Civil 
şi Militar) a fost sistematizat şi, în mai 1945 a fost sechestrat de către URSS. Unele din aceste 
arhive au revenit la Bucureşti după aproximativ 15 ani (Buzatu 2008). În perioada comunistă, 
istoriografia românească prezintă 23 august 1944 ca pe o revoluţie proletară a ţăranilor, 
muncitorilor români. şi soldaţi sub conducerea luminată a Partidului Comunist Român răsturnând 
tirania fascistă şi imperialistă a monarhiei burghezo-moşierească slujitoarea Germaniei lui Hitler. 
După Revoluţia din decembrie 1989, istoricii şi-au recâștigat libertatea de studiu și accesul la 
arhive (Constantiniu 2011). 

Actul de la 23 august 1944 a fost în mare măsură trecut cu vederea în istoriografia 
occidentală, care prezintă intrarea sovieticilor în Balcani în august-septembrie 1944 ca o simplă 
consecință a celei de-a doua ofensive Iași-Chişinău conduse de generalii Rodion Malinovsky și 
Fiodor Tolboukhine. În acest mod este sunt prezentate evenimente în aproape toate manualele 
Klaus Schânherr afirmă că „....retragerea României din Axă a nu a fost percepută de către germani 
ca fiind un eveniment la fel de grav precum invazia anglo-americană din Franţa, pierderea Italiei 


Pb 


centrale sau înaintarea Armatei Roşii în regiunea baltică” (Schonherr 2009). Istorii vest-germani 
consideră că România nu a jucat un rol important nici ca aliat al Germaniei, nici ca inamic pe 
Frontul de Est. Memorialisticii germani din perioada respectivă, generalii FrieBner şi Fretter-Pico, 
considerau că dezastrul din 1943-1944 de pe flancul sudic al Frontului de Est a fost cauzat de 
"lipsa de voință a Armatei Române şi de „trădarea" politicienilor români.” (Friessner 1956) 
(Schonherr 2009) 

Generalul german Johannes FrieBner, comandant al Grupului de Armate Sud, considera 
actul de la 23 august (73) drept o trădare a românilor (Friessner 1956). Alan Brooke, şeful statului 
major imperial britanic, declara că prin actul de la 23 august 1944 România a contribuit la 


eliberarea zonei Balcanilor scurtând războiul cu 6 luni şi cruțând astfel sute de mii de 


vieți.( Churchill 2013) 

